Komisjoni töödokument, mis on lisatud Euroopa parlamendi ja Nõukogu määrusele, mis käsitleb uuendtoitu ja millega muudetakse määrust (EÜ) nr xxx/xxxx (ühtne menetlus) - Mõjuhinnangu kokkuvõte {KOM(2007) 872 lõplik} {SEK(2008) 12} /* SEK/2008/0013 lõplik */





[pic] | EUROOPA ÜHENDUSTE KOMISJON | Brüssel, 14.1.2008 SEK(2008) 13 KOMISJONI TÖÖDOKUMENT, mis on lisatud EUROOPA PARLAMENDI JA NÕUKOGU MÄÄRUSELE, MIS KÄSITLEB UUENDTOITU JA MILLEGA MUUDETAKSE MÄÄRUST (EÜ) NR XXX/XXXX (ÜHTNE MENETLUS) MÕJUHINNANGU KOKKUVÕTE{KOM(2007) 872 lõplik} {SEK(2008) 12} MÕJUHINNANGU KOKKUVÕTE määruse kohta, millega asendatakse määrus (EÜ) nr 258/97 (uuendtoidu ja toidu uuendkoostisosade kohta) MENETLUSKÜSIMUSED JA KONSULTEERIMINE HUVITATUD ISIKUTEGA Määruse (EÜ) nr 258/97 (uuendtoidu ja toidu uuendkoostisosade kohta) läbivaatamisega seotud peamiste sidusrühmadega konsulteeriti aastatel 2002–2007. Mõju hindamise jaoks moodustati komisjoni talitustevaheline rühm ja komisjon pidas internetiküsitluse teel üldsusega interaktiivseid konsultatsioone, et koguda teavet ja andmeid peamiste poliitika kujundamise küsimuste võimaliku mõju kohta määruse läbivaatamiseks 2006. aastal. Mõjuhinnangu tulemusi kontrollisid eksperdid liikmesriikidest, erinevatest komisjoni peadirektoraatidest, kes olid esindatud talitustevahelises rühmas ja teised asjakohased sidusrühmad tervise ja tarbijakaitse peadirektoraadi toiduahela ning looma- ja taimetervishoiu nõuanderühma töörühmast ja Euroopa Komisjoni mõjuhindamise komiteest, kes esitas oma arvamuse 16. veebruaril 2007. Probleemi määratlus: Määruses (EÜ) nr 258/97 uuendtoidu ja toidu uuendkoostisosade kohta käsitletakse toitu, mida pole ELis enne 15. maid 1997 (määruse jõustumiskuupäev) olulises koguses kasutatud ning peab seetõttu läbima turustamiseelse ohutushindamise ja saama turustusloa. Uuendtoidud on tegelikkuses uut moodi arendatud innovatiivsed toidud ja toidud, mis on valmistatud uute tehnoloogiate abil, mis võivad toitu mõjutada, ning väljastpoolt ELi pärit eksootilised traditsioonilised toidud. Leiti, et peamised küsimused võimaliku majandusliku ja sotsiaalse mõju osas on järgmised: ( kohandatud ohutushindamine ja -korraldus kolmandatest riikidest pärit traditsiooniliste toitude puhul; ( ohutushindamise ja lubade andmise menetlus; ( lubamise otsus; ( taotluse esitamine toidu mitmeks erinevaks kasutuseks. Lisaks on vaja juriidilist selgitust ja ajakohastamist. Eesmärgid Peamine eesmärk on läbi vaadata ja ajakohastada uuendtoidu määrus 258/97, et: ( tagada toiduohutus, kaitsta inimeste tervist ja kindlustada siseturu toimimine toidu osas. Selle saavutamiseks tuleb kiirendada lubade andmise menetlust, arendada välja paremini kohandatud ohutushindamise süsteem ja selgitada mõistet „uuendtoit”, sealhulgas toitu mõjutavate uute tehnoloogiate mõistet, ning selgitada määruse reguleerimisala. ( parandada süsteemi tõhusust ja läbipaistvust ning määruse rakendamist; ( suurendada tarbijate otsustuspädevust, andes neile teavet toidu kohta; ( saavutada õiguslik selgus õigusaktis vajalike paranduste tegemise ja selle ajakohastamise teel. Põhjalikumalt on hinnatud nelja tähtsamat tegevuspõhimõtet. Tegevuspõhimõtted 1. tegevuspõhimõte: Kohandatud ohutushindamine ja -korraldus kolmandatest riikidest pärit traditsiooniliste toitude puhul. Praegused probleemid Hetkel kehtivad kõigi toitude, kaasa arvatud kolmandatest riikidest pärit traditsioonilise toidu ja äsja välja arendatud innovatiivse toidu ohutushindamise suhtes ühesugused kriteeriumid. Need nõuded ei ole siiski alati proportsionaalsed võimalike ohtudega, mis tähendab, et nõuete rakendamise kulud võivad olla ebaproportsionaalsed. Kolmanda riigid näiteks tajuvad seda kui õigustamata kaubandustõkkeid nende traditsiooniliste toitude suhtes, mida on varem kasutatud. Võimalikud tegevussuunad ( Variant 1 : midagi ei muudeta: säilitatakse kehtiv süsteem, kus kõigi toitude suhtes rakendatakse ühesuguseid ohutushindamise kriteeriumeid. ( Variant 2 : kohandatud ohutushindamine kolmandatest riikidest pärit traditsiooniliste toitude puhul. sellel variandi puhul võetakse paremini arvesse väljaspool ELi kasutatava toidu varasemat ohutust. ( Variant 3 : kohandatud ohutushindamine ja -korraldus kolmandatest riikidest pärit traditsiooniliste toitude puhul: lisaks 2. variandile teavitab komisjon taotlejat positiivsest tulemusest, kui Euroopa Toiduohutusameti ja liikmesriikide ohutushindamistes ei väljendu tõsist muret; vastasel juhul kohaldatakse komiteemenetlust. ( Variant 4 : kolmandatest riikidest pärit traditsiooniliste toitude puhul ei nõuta turustamiseelset ohutushindamist ja turustusloa väljastamist. Mõjuanalüüs Mõju inimeste tervisele ja toiduohutusele ja tarbija õigustele Kohandatud ohutushindamise või -korralduse väljatöötamine kolmandatest riikidest pärit traditsioonilise toidu jaoks ei mõjuta eriti inimeste tervist ega toiduohutust. Saadud vastustes rõhutatakse vajadust toidu ohutuse dokumenteeritud ajaloo järgi, mis tuvastaks võimalikud ebasoovitavad mõjud, ning vajadust selgete juhiste ja kriteeriumite järgi. Turustuseelse ohutushindamise ja lubade väljastamise ärajätmine kolmandatest riikidest pärit traditsioonilise toidu suhtes mõjutaks negatiivselt inimeste tervist ja toiduohutust. Seoses mõjuga tarbija õigustele peeti kohandatud ohutuskorralduse menetluse varianti ja kolmandate riikide suhtes nõuete kaotamise varianti kasulikuks. Mõju tööhõivele - (erilist mõju ei ole oodata) Mõju ettevõtete halduskohustustele Paremini korraldatud ohutushindamise või -korralduse süsteem vähendaksid ettevõtete halduskoormust. On selge, et ohutushindamise ja turustusloa väljastamise nõude kaotamine traditsiooniliste toitude puhul kõrvaldaks halduskoormuse. Mõju konkurentsile, turgudele, kaubandusele ja investeerimise voole (kaasa arvatud kolmandad riigid) Vastavalt konsultatsiooni tulemustele oleks paremini korraldatud ohutushindamise või -korralduse süsteemi väljatöötamisel postiivne mõju majandusnäitajatele. Uuring näitab, et kasvab turu huvi ja nõudlus bioloogiliselt mitmekesiste toodete ja teenuste järgi, mis annab biolooglise mitmekesisuse poolest rikastele maadele suhtelise eelise. Arenevatel riikidel ei ole tihti siiski võimalusi selle omaduse eeliseks muutmisel, mis tähendab, et bioloogiliselt mitmekesiste kaupade kaubandusmahud jäävad suhteliselt väikeseks. Kõikide piirangute tühistamine oleks ka kasulik. On siiski oht, et mõned toidukäitlejad mõnedes liikmesriikides asendavad ELi tasandi meetmed muude meetmetega. 4. variandi puhul võib kaduda usaldus kolmandate riikide toiduainete ohutuse suhtes, millel võib omakorda olla negatiivne mõju majandusele. Mõju innovatsioonile ja teadusuuringutele Üllatuslikult oodatakse, et paremini kohandatud ohutushindamise või -korralduse süsteem kolmandatest riikidest pärit traditsioonilise toidu jaoks suurendab innovatsiooni ja teadusuuringuid, mis toob kaasa nt parema majandusliku olukorra. Nõuete kaotamist kolmandatest riikidest pärit traditsioonilise toidu suhtes nähakse isegi edasise olukorra parandamisena. Ühe rahvusvahelise toiduainete ettevõtte sõnade kohaselt takistavad ranged nõuded innovatsiooni, seda kaasa arvatud ELi ettevõtetes. Keskkonnamõju (ELis ja kolmandates riikides) - Sotsiaalmajanduslik mõju (eelkõige kolmandates riikides) (eelkõige kohalikes kogukondades ja pärismaistes rühmades) Vastavalt konsultatsiooni tulemustele oodatakse paremini kohandatud ohutushindamise ja ohutusekorralduse süsteemi väljatöötamisel kõige märkimisväärsemat mõju sotsiaalmajanduslikus valdkonnas. Nõuete kaotamine kolmandatest riikidest pärit traditsioonilise toidu suhtes võib olukorda veelgi parandada. Kokkuvõte: Kolmandatest riikidest pärit traditsioonilise toidu suhtes tuleks sisse seada kord, millega kehtestatakse peamised kriteeriumid ja juhised, millega lubataks varem kasutatud ohutu toidu suhtes kohaldada kohandatud ohutushindamise ja -korralduse menetlust. 2. tegevuspõhimõte: Ohutushindamise ja lubade väljastamise kord Praegused probleemid Preagu viib esialgse riski hindamise läbi liikmesriigi pädev asutus kolme kuu jooksul taotluse saamisest. Esialgse hindamise aruanne edastatakse teistele liikmesriikidele. Kui 60päevase märkuste esitamise perioodi jooksul ei ole esitatud ühtegi vastuväidet, siis teavitab liikmesriigi pädev astus taotlejat, et ta võib kõnealuse uuendtoidu turule tuua. Taotlust hinnatakse ja selle antakse luba ELi tasandil ainult siis, kui on tekkinud vastuväited. See on üldjoontes olnud senine praktika. Kogemused näitavad, et selline süsteem on aeganõudev ja tekitab suurt halduskoormust, kuna taotlusi tuleb hinnata kaks korda. Võimalikud tegevussuunad: ( Variant 1 : Midagi ei muudeta: jätkatakse praeguse detsentraliseeritud hindamise ja lubade andmise korraga. ( Variant 2 : Tsentraliseeritud ohutushindamine ja lubade väljastamise kord Mõjuanalüüs Mõju inimeste tervisele ja toiduohutusele ja tarbija õigustele Hindamise ja lubade andmise detsentraliseeritud korralt tsentraliseeritud korrale üleminekus nähakse positiivset mõju inimeste tervisele, toiduohutusele ja tarbija õigustele. Sellist tulemust ei oodatud, kuna tegelikkuses järgneb juba praegu enamiku taotluste puhul esialgsele hindamisele liikmesriigi tasandil täiendav ohutushindamine ELi tasandil. Mõned liikmesriigid ja tarbijaühingud peavad oluliseks, et liikmesriigid ja sidusrühmad teeksid taotluste kohta märkusi. Mõju tööhõivele Konsultatsiooni tulemustele kohaselt oodatakse tsentraliseeritud hindamiselt ja lubade andmise korralt postiivset mõju tööhõivele. Uurimis- ja arendustegevusel põhinevate ettevõtete puhul võib parema innovatsioonikeskkonna tagamine suurendada uute toodete arendamist ja turule viidavate uute toodete arvu. See omakorda võib tõsta tööhõivet. Mõju halduskoormusele Üleminekut tsentraliseeritud korrale nähti väga kasulikuna. Nii asutuste kui taotlejate aja- ja rahakulu väheneks. Soovitati lühendada tähtaegu ja seada tähtajad menetluse erinevatele etappidele. Mõju konkurentsile, turgudele, kaubandusele ja investeeringute voole (kaasa arvatud kolmandad riigid) Loodetakse, et tsentraliseeritud lubade andmise menetlus, mille puhul rakendatakse tähtaegu ja millega vähendatakse halduskoormust, soodustab uute toodete arendamist. Suurem konkurents ja kõrgemad investeeringud võivad suurendada uuendtoiduga kauplemist. Loodetakse soodsat mõju, kaasa arvatud kolmandate riikide puhul, kuna läbipaistvam ja ühtlasem menetlus võimaldab erapooletut juurdepääsu ELi turule. Mõju innovatsioonile ja teadusuuringutele Tsentraliseeritud tõhusam ja vähem aega nõudev lubade andmise menetlus teeks uute toodete arendamise majanduslikult tõhusamaks ja ligitõmbavamaks. Selle tulemusena nähakse 2. variandi mõju innovatsioonile ja teadusuuringutele kasulikuna. Tõhusam lubade andmise süsteem tõenäoliselt edendaks innovatsiooni. Keskkonnamõju (ELis ja kolmandates riikides) - Sotsiaalmajanduslik mõju (eelkõige kolmandates riikides) (eelkõige kohalikes kogukondades ja pärismaistes rühmades) Konsultatsiooni tulemuste kohaselt nähakse uuendtoidu tsentraliseeritud hindamise ja lubade andmise menetluse loomises positiivset sotsiaalmajanduslikku mõju, kuna sellel on üldisem positiivne majanduslik mõju. Kokkuvõte: ELi tasandil tuleks detsentraliseeritud menetlus asendada tsentraliseeritud menetlusega. Ohutushindamise peaks läbi viima Euroopa Toiduohutusamet ning lubade andmine tuleks otsustada komiteemenetlusega, ühendatult tähtaegadega, mida tuleb järgida. 3. tegevuspõhimõte: Lubamise otsus Praegused probleemid Praegu on lubamise otsus seotud taotlejaga, mille tõttu lubatakse algselt ainult antud taotlejal uuendtoitu ELis turustada, ning praeguse korra kohaselt on vajalik täiendav halduslik teatamise menetlus (lihtsustatud kord). Selle korra järgi lubatakse ELis turustada sellist toitu, mis on põhiliselt samaväärne juba ELis lubatud toiduga. Tööstus hindab sellist süsteemi kõrgelt, kuid see tekitab mitmekordset tööd juba lubatud toidu puhul. Võimalikud tegevussuunad: ( Variant 1 : Midagi ei muudeta: Lubade andmine on seotud taotlejaga. Ainult taotleja võib turustada, teised peavad läbima lihtsustatud korra. ( Variant 2 : Üldloa andmine: Kõik ettevõtted võivad ELis turustada ja lihtsustatud kord tühistatakse. ( Variant 3 : Üldloa andmine (variant 2) ja andmekaitse teatavate toitude puhul. ( Variant 4 : Erinevat liiki load: üldluba ja taotlejaga seotud luba. Lihtsustatud kord tühistatakse. Märkimisväärsel tootearendusel põhinevaid innovatiivseid uuendtoite võib kaitsta taotlejale antava loaga. Mõju analüüs: Mõju inimeste tervisele ja toiduohutusele ja tarbija õigustele - Mõju tööhõivele - Mõju halduskoormusele Kõigi variantide (variandid 2–4) puhul on oodata halduskoormuse vähenemist võrreldes praeguse olukorraga. Üldlubade andmise kord vähendab loodetavasti ametiasutuste ja toiduainetetööstuse halduskoormust, kuna praegune lihtsustatud kord tühistatakse. Nähakse ka, et üldloa andmine lihtsustab kolmandate riikide traditsiooniliste toitude pääsu ELi turule. Mõju konkurentsile, turgudele, kaubandusele ja investeeringute voole (kaasa arvatud kolmandad riigid) Vastavalt konsultatsiooni tulemustele nähti lubade andmise korra muutmist üldiselt kasulikuna (variandid 2–4) võrreldes praeguse olukorraga. Üks ettevõtte märkis seoses kolmandatest riikidest pärit traditsioonilise toiduga, et sellisele toidule ei tohiks anda “monopoolset seisundit”, kuna selline toit ei kuulu ühelegi kindlale ettevõttele. Arvestades kõrgeid innovatsioonikulusid on äsja arendatud toidu puhul ajutine monopoolne seisund” üldiselt vastuvõetav. Üks ettevõtte näeb sellise meetme mõju siiski piiratuna, ning on olemas muud sama tõhusad õiguslikud vahendid, nagu nt patendid. Esimesele taotlejale võiks pakkuda mingit kaitset. Üldluba ja andmekaitse võivad võimaldada kiiremat turulepääsu ning samas kaitsevad investeeringuid uut moodi arendatud toitude innovatsiooni ning uurimis- ja arendustegevusse. Toiduainetetööstus pakub välja 1–7 aastase andmekaitseperioodi. Mõju innovatsioonile ja teadusuuringutele Vastavalt konsultatsiooni tulemustele ei soodusta kehtiv uuendtoidu määrus innovatsiooni ja uurimistegevust. Mõnevõrra üllatavalt suurendaks isegi üldloa andmine, ühendatult vajaduse korral taotleja andmete kaitsega, toiduainetetööstuse soovi tegeleda innovatsiooni ja uurimistegevusega. Arvatakse, et lubade andmise korra muutmine, nii et antakse erinevaid liiki lubasid, avaldaks märkimisväärselt soodsat mõju innovatsioonile ja uurimistegevusele uuendtoidu valdkonnas. Mitmed vastajad peavad vajalikuks teatud kaitseperioodi kehtestamist. Keskkonnamõju (ELis ja kolmandates riikides) - Sotsiaalmajanduslik mõju (eelkõige kolmandates riikides) (eelkõige kohalikes kogukondades ja pärismaistes rühmades) Vastavalt konsultatsiooni tulemustele oodatakse positiivset sotsiaalmajanduslikku mõju, kui seadusandluses kehtestatakse üldluba ja erinevat liiki load. See võib juhtuda positiivsele mõju tõttu innovatsioonile, uurimistegevusele ja kaubandusele. Kokkuvõte: Tuleb asendada taotlejaga seotud lubade andmine ja tühistada kehtiv lihtsustatud kord ning anda üldreeglina üldlubasid. Innovatsiooni toetamiseks ja toiduohutuse tagamiseks võib õigustatud juhtudel kaaluda taotlejaga seotud loa andmist uut moodi arendatud toitude puhul teatud perioodiks. Täiendavalt võib seda võimalust kaaluda andmekaitse puhul. 4. tegevuspõhimõte: Taotluse esitamine toidu mitmeks erinevaks kasutuseks Praegused probleemid Praegu tuleb vastavate õigusaktide kohaselt esitada erinevad taotlused, kui ainet kasutatakse erinevatel eesmärkidel (nt lisaainetes, lõhna- ja maitseainetes, ekstrahentides või uuendtoidus). Ühe ja sama aine kohta juhiste andmine, selle hindamine ja lubamine erinevate valdkondade õigusaktide kohaselt tekitab korduvat tööd ja täiendavat halduskoormust. Tööstus püüab saavutada võimalikult lihtsat reguleerivat raamistikku. Võimalikud tegevussuunad: ( Variant 1 : Midagi ei muudeta: Esitatakse eraldi taotlused aine erinevateks kasutusteks. ( Variant 2 : Esitatakse üks taotlus kõigi uute ainete erinevateks kasutusteks. Mõjuanalüüs Mõju inimeste tervisele ja toiduohutusele ja tarbija õigustele - Mõju tööhõivele - Mõju halduskoormusele Ühe taotluse puhul ei ole vaja teha paralleelseid ohutushindamisi ja lühenevad menetluste ajad; see vähendab ka halduskoormust, eelkõige VKEde puhul. Mõju konkurentsile, turgudele, kaubandusele ja investeerimise voole (kaasa arvatud kolmandad riigid) Praegust olukorda, kus erinevate õiguslike raamistike kohaselt tuleb esitada eraldi taotlused, ei nähta eriti kasulikuna konkurentsi, turule sisenemise ning kauba- ja investeeringute voogude seisukohalt. Mentluste lihtsustamine parandab märkimisväärselt praegust olukorda ja vähendab kulusid, kuna kulud tekivad nüüd vaid ühel korral. Mõju innovatsioonile ja teadusuuringutele Innovatsioon ja uurimistegevus võivad lihtsustamisest kasu saada, kuna väheneb uue toote arendamise ja turuleviimise halduskulu ning paraneb ohuhindamise menetluse üldine tõhusus. Keskkonnamõju (ELis ja kolmandates riikides) - Sotsiaalmajanduslik mõju (eelkõige kolmandates riikides) (eelkõige kohalikes kogukondades ja pärismaistes rühmades) Vastavalt konsultatsiooni tulemustele võib kolmandatest riikidest pärit traditsiooniline toit lihtsamini Euroopa turule pääseda. Suurenenud kaubandus võib avaldada positiivset mõju mõnedes kolmandates riikides, kuid märkimisväärseid mõjutusi ei oodata. Kokkuvõte: Praegu kehtivat süsteemi tuleb lihtsustada ning taotlejad peaksid saama esitada ühe avalduse, mis hõlmaks nii uuendtoitu kui toidu kasutust, mis praegu on reguleeritud erinevate õigusaktidega. Järelevalve ja hindamine Tulevaste lubade andmise menetluse järelevalve ja hindamise jaoks pakutakse välja järgmised näitajad: kolmandatest riikidest pärit traditsiooniliste toitude taotluste arv, lubatud uuendtoitude arv ning uuendtoidu lubamisele kulunud keskmine aeg.